MrsKorea & mily2 nélkül ez az epizód nem jöhetett volna létre.
Kr. u. 1800 ~ Jeongjo király uralkodásának 24. éve ~
Befejező rész
Nam eunuch!
Azt mondod, a Trónörökös ismét elvitette az ebédjét?
Igen, ragaszkodik hozzá, hogy ugyanazt ehesse, mint a nép.
- Jaj, ne... - Mi lesz, ha megbetegszik?
Fenség, három napja ezt csinálja! Muszáj ennie!
Nem tehetem. Még mindig nem találtam meg a választ édesapám kérdésére.
Megkérdezhetem, mi volt Őfelsége kérdése?
Nem mondhatom meg. Azt mondta, nekem kell rájönnöm a válaszra.
- Királyi Oktatásügyi Intézetbe tartasz? - Igen. Hogy van a Trónörökös?
Még nem jött rá a megoldásra, és rettentően aggódik.
Hallottam, hogy nem is alszik. Ez nem jó hír.
Őfelsége mindenkinél félelmetesebb oktató!
Felség, a Trónörökös látni kívánja önt.
Kísérje be.
Foglalj helyet.
Üdvözöllek. Nos, megvan a válasz?
Igen.
Akkor hát halljam. Mitől lesz valakiből bölcs király?
Attól, hogy ismeri a népe szükségleteit.
Ismeri a nép szükségleteit? Akkor lássuk, mire van szükségük.
Arra, hogy... Gondtalanul élhessenek?
Helyes! És a király mit kezdjen ennek az információnak a birtokában?
Hogyan?
Mit tegyen a király, hogy a népe gond nélkül élhessen?
- Keményen kell tanulnia, és... - Tévedés.
Csökkentenie kell az adót és felszámolni a korrupciót...
Ez is helytelen.
Ezek egy jó király kötelességei.
De nem ez az alapja egy uralkodó jóságának.
Térj vissza a palotádba, és gondolkozz még ezen. Ne siess megtalálni a választ.
Jól fontold meg, és meglátod, megtalálod majd a helyes választ.
- Megértetted? - Igen, édesapám.
Akkor mit jelent az, hogy bölcs uralkodó?
Bölcs az az uralkodó, amelyik... ismeri, ami alattvalói szívében lakozik.
És mi lakozik az alattvalók szívében?
Hogy ne éhezzenek, és meglegyen a napi betevőjük.
És mi a király feladata, hogy ez megtörténhessen?
- Adócsökkentés, az árak kézben tartása... - Tévedés!
Mi a feladat?
Én...
Figyelni az elöljárók munkáját, akik az alattvalókért felelnek...
- ... és csökkenteni a büntetéseket... - Helytelen!
Akkor... akkor...
- Csökkenteni a kormánytagok létszámát és... - Mind helytelen!
Fogalmad sincs, mi a király elsőszámú feladata, és van merszed Trónörökösnek nevezni magad?
A kérdés talán túl bonyolult a Trónörökös számára, Felség.
Én azonban biztos vagyok benne, hogy megleli a választ a kérdésre.
Menjünk. Zsúfolt nap áll előttünk.
Ma nem vásárnak kellene lennie? Miért ilyen kihalt minden?
Kérem, bocsásson meg, Felség, attól tartok, én sem tudom.
Üdvözlöm!
Rizst és babot vennék. Mennyibe kerülnek manapság?
Készpénzzel fizet, vagy kötelezvénnyel?
- Készpénzzel fizetnék. - Akkor a rizs 4 yang lesz, a bab pedig 1 yang.
4 yang? Máskor nem 5 yangba szokott kerülni?
- Hogyhogy így lement a rizs ára? - Hát nem tudja?
- Azért, mert a fővárosban elfogytak a pénzérmék! - Micsoda?
A pénzérmék hiánya okozta az árak visszaesését!
Ezért kell csökkentenem az árakat, hogy el tudjam adni a portékámat!
- Sikerült utánajárni a dolognak? - Igen, Felség.
A fővárosban az érmék hiánya árcsökkenést eredményezett!
- Hogyan? Árcsökkenést? - Igen, Felség.
Hogyan? A Pénzügyminisztérium képtelen több érmét veretni?
A tengeren túlról importáljuk a pénzveréshez szükséges rezet.
A réz árának emelkedése azonban nehéz helyzetbe hozta a Minisztériumot.
Továbbá, a nemesek és kereskedők házában halmokban áll a pénz, és ez csak ront a helyzeten.
Így próbálják növelni vagyonuk értékét.
Igen, Felség. A behajtók ugyanezt teszik, mely csak növeli a nép szenvedéseit.
Gyorsan megoldást kell találnunk a helyzetre. A főváros gazdasága az összeomlás szélén áll!
Mi a helyzet a többi tartománnyal?
Gyeonggiban és a többi tartományban ugyanez a helyzet.
Azonnal megoldást kell találnunk a jelenségre. Van ötletetek?
Több ezüstérmét dobhatnánk a piacra.
Nem mindenki engedheti meg magának az ezüstöt.
Egy ennél gyakorlatiasabb megoldás kell.
Mi lenne, ha Csingből hoznánk érméket?
Érméket? Csingből?
Csing nemrég megváltoztatta a fizetőeszközét, ezért bővelkednek a felesleges érmékben.
Mi lenne, ha felvásárolnánk a régi érméiket, és átmenetileg azokat használnánk Csoszunban?
De kétféle pénznem használata zavart kelthet az emberekben!
Kezdetben talán, de amint az emberek hozzászoktak, stabilizálódhat a helyzet.
Mennyit spórolnánk meg azzal, ha Csing régi érméit használnánk ahelyett, hogy újakat verünk?
Jelentős összeget, Felség.
Akkor csináljuk így.
A Pénzügyminisztérium forrásai kiapadtak, így nem tudunk új érméket verni.
Vegyetek annyi érmét Csingtől, amennyit csak lehet,
és kovácsoljatok tervet ahhoz, hogyan vezessük be.
- Világos? - Igen, Felség.
Hogy mersz elszaladni? Gyere ide!
- Kérlek, bocsáss meg, mama! - Gyere ide!
- Ezt megint mire véljem? Mi történt? - Már megint ellógta az óráit!
Valóban? Te zsivány!
Ezért megfizetsz!
- Te büdös kölyök! - Üsd csak!
Nem kellene így elverned! Néznek a cselédek!
Nem is ütöttem olyan erősen!
Csendet! Befelé tanulni!
- Igenis, mama. - Ez a kis...!
Az őrületbe kerget! Hogy fogadhattunk örökbe egy ilyen zűrös gyereket?
Ugye tudod, hogy el van kényeztetve?
Ne emészd magad emiatt. Ifjúkorában Dae Su is ostoba volt, és nézd meg, mi lett belőle!
Mi lenne, ha Dae Suhoz küldenénk őt?
Ha Dae Suval élne, lehet, hogy kétszer is meggondolná, mielőtt egy újabb órát ellógna!
Lakjon Dae Suval?
~ Meng mester tanait idézi ~
Ezt hogy kell kiolvasni?
- Nem ismered ezt az írásjelet? - Bocsásson meg, méltóságos uram...
Jól van, semmi baj. Ha rád nézek, a saját tanítómesterem jut mindig eszembe.
Hogy hívták őt?
Hong Gook Young úrnak. Ha ő nem lett volna, ma én sem lennék itt.
Kihívás elé állítottál. Kezdjük az elejéről.
Azt hiszem, nálam ez nem fog működni. Egy szempillantás alatt mindent elfelejtek!
Nem, ez nem igaz. Képes vagy rá. Én még nálad is rosszabb voltam!
Hogyan?
Hogy őszinte legyek, a te korodban mindenki azt mondta rám, hogy buta vagyok.
Az lehetetlen! Hisz hogyan lett volna akkor önből a Sárkány Testőrség főparancsnoka?
Hát úgy, hogy volt valaki, akit szolgálni akartam, és egy nő, akit meg akartam védeni.
Keményen megdolgoztam azért, hogy azzá a férfivá váljak, aki mindkettőre képes.
Most akkor kezdjük is az elejéről!
Ne ülj csak úgy ott csendben! Halljuk az idézetet!
Folytasd!
Őfelsége, a Király!
Tisztelegj!
Mint a Sárkány Testőrség főparancsnoka, átadom Felségednek az új gyakorlati kézikönyvet!
Én pedig elfogadom.
Muyedobotongji - Összefoglaló harcművészeti kézikönyv
~ szerkesztette: Park Je Ga, Yi Deok Mu és Baek Dong Su (kb. 1790-ben)~
Ez a teljes kézikönyv?
Igen, Felség! Gyakorlatot tartunk Felséged kedvéért.
Kezdődjék a bemutató!
- Kezdődjék a bemutató! - Igenis, Uram!
Felség!
Szép volt, köszönöm.
Eddig minden katonai egységünk külön edzésterv és technika szerint gyakorlatozott.
Végre elkészült egy olyan módszer, melyet mindegyik egységünk használhat.
- Hallottam, te is tevékeny része voltál ennek. - Ön végtelenül jóságos, Felség.
Én csupán kiegészítettem azt a leírást, melyet Felséged édesapja, Sa Do herceg állított össze.
~ Baek Dong Su ~
Csak szerénykedsz. Nélküled nem készülhetett volna el ez a könyv ilyen hamar.
Fogadást rendezek a tiszteletetekre. Élvezzétek minden pillanatát.
- Hálásan köszönjük, Felség! - Hálásan köszönjük, Felség!
Felség!
- Felség! Jól van? - Azonnal hívom a Királyi Orvost!
- Arra semmi szükség. - De Felség...!
Jól vagyok. Nem az első alkalom, hogy ilyesmi történik.
Induljunk.
Egyetek bátran! Ez kemény munkátok gyümölcse!
- Igenis, Uram! - Nagy segítségünkre voltatok.
- Köszönjük, Uram! - Csak ön ismeri el a munkánkat!
- Ön a legkedvesebb, Uram! - Mondja csak, visszajön még az Akadémiára?
Visszamegyek!
Mit csináltok?
- Tak igazgató úr! - Hát itt van, Tak igazgató úr!
- Milyen sokat késett... - Valóban.
A többiek még azt hiszik, te vagy az igazgató! Mit keresel itt?
Nem is köszöntöd őket?
Ó, Uraim! Hát mindketten itt vannak!
- Rég találkoztunk, Yi festő. - Semmit sem változtál!
Tak festő, valamelyest én is hozzájárultam a munka elkészültéhez!
Tudom. De most már eleget ettél, miért nem mész haza? Már nem is vagy akadémiai festő.
- De hiszen te könyörögtél, hogy segítsek! - Vigyázz a szádra!
- Itt én vagyok a rangidős! - Még hogy rangidős!
Én több pénzt keresek, mint te!
Na és annak ugyan mi haszna van? Edd meg ezt, aztán eredj innen!
Ezek a gyümölcsök kerülnek majd Ui ágyas síremlékére?
Igen, ezeket a gyümölcsöket közvetlenül Najuból rendeltük erre a célra.
Ui ágyas szerette a körtét. Gondoskodjatok róla, hogy az se maradjon ki.
Igenis, Asszonyom.
Ez meg mi? Hogy kerülhetett ez ide?
Bocsásson meg! Bocsásson meg, Asszonyom!
Többször is elmondtam, hogy különös gonddal válogassátok a gyümölcsöket!
Nyugalom, Yang udvarhölgy. Legyenek épek a felszolgálandó gyümölcsök.
Igenis, Asszonyom.
Úgy tűnik, van érzéke a konyhai dolgokhoz! Hogy találta meg ilyen hamar?
A megfigyelés az erősségem.
Vagy talán az előző életemben a Királyi Konyhán szolgáltam.
Olyan ismerős nekem ez az egész.
Úgy tűnik, te is ügyesen bánsz a konyhai udvarhölgyekkel. Talán te is itt dolgoztál valaha?
Valóban? Én is ugyanígy érzek, Asszonyom!
- Jelentsen be édesanyámnak. - Igenis, Felség.
A szertartás előkészületei véget értek?
Igen, édesanyám. Reggel indulok a síremlékhez.
- Őfelsége is veled tart? - Igen.
Hallottam, hogy rosszabbodott az állapota.
Vigyáznia kellene az egészségére. Aggódok érte.
Hyo Chang Won ~ Ui ágyas és Mun Hyo herceg síremléke ~
Dae Su, mit mondtál Song Yeonnak?
Hosszabban beszéltél vele, mint máskor. Volt valami különleges mondanivalód számára?
Arra kértem Őfenségét, segítsen megóvni Felséged egészségét.
Felséged ránk nem hallgat, ezért őt kértem, hogy juttassa némi pihenéshez önt.
Valóban?
Akkor Song Yeon ma éjjel álmomban végig nyaggatni fog.
Amikor eljövök meglátogatni őt, mindig kijövök erre a hegyoldalra.
Ha itt megállok, látom a távolban a fővárost.
Mit gondolsz, Dae Su? Hát nem gyönyörű innen a főváros?
Valóban az, Felség.
Jó királyuk akarok lenni, Dae Su.
Jobbá akarom tenni az emberek életét, akik fáradtságot nem kímélve művelik földemet.
Azt akarom, hogy boldogan és gondtalanul éljenek.
Felséged már most is ilyen király számukra.
Példátlan a béke és a bőség Felséged uralkodása alatt.
Nem, még mindig hosszú út áll előttünk, Dae Su.
Oly sok tennivalóm maradt még.
Mi ez a felfordulás?
Megyek és kiderítem.
Hogyan? Lázadás történt a Heukin Kapunál?
Igen, Felség.
A kereskedők nem hajlandóak használni Csing érméit.
- Nem hajlandóak használni Csing érméit? - Így van, Felség.
Ezeket az érméket hozattuk Csingből, és ezek a közkézen forgó hamis érmék.
- Ránézésre egyformának tűnnek. - Igen, Felség.
Csing érméi egyszerűek, és könnyű lemásolni őket.
Ezért kering ilyen sok hamis érme a piacokon manapság.
Ezért lázong a nép.
A kereskedők a hamis pénz miatt Csing valódi érméit sem hajlandóak elfogadni.
Szóval mik a kilátásaink?
Felvásároltuk Csing érméit, hogy a pénzhiányon javítsunk,
a hamis érmék azonban csak rontottak a helyzetünkön.
Jelenleg több hamis érme kering a piacon, mint eredeti.
El kell koboznunk minden hamis érmét, és elfognunk azokat, akik ezeket terjesztik.
- Jönnek a katonák! - Micsoda?
- Vigyétek az öntvényt és az alapanyagokat! - Igenis!
Elmenekülnek az elkövetők! Utánuk!
Mégis hová ilyen sietősen?
Adjátok meg magatokat, ha kedves az életetek!
- Elfogni őket, de tüstént! - Igenis!
Felség, kérem, térjen nyugovóra.
Az elmúlt néhány nap alatt alig aludt pár órát.
E jelentések szerint a hamis érmék eljutottak más tartományokba is.
Ezeket még ma el kell olvasnom.
- De Felség... - Ne aggódj.
Egész jól vagyok.
Szerintem láza van. Hívja a Királyi Orvost.
Igenis, Uram. Máris szólok neki.
Főeunuch uram, beszélnem kell Őfelségével. Kérem, jelentsen be hozzá.
- Sürgős? - Annyira nem, a hamis érmékről volna szó.
Nem tudna visszajönni máskor?
Őfelsége nem érzi túlságosan jól magát. Szeretném, ha ma este pihenne.
Hogyan? A kereskedők még mindig nem fogadják el Csing érméit?
Így van. Elfogtuk ugyan a pénzhamisítókat, de még mindig nem fogadják el Csing érméit.
A probléma gyökere a bizalom hiánya. Nem bíznak Csing érméiben.
De a tetteik hatással lesznek a főváros gazdaságára. Ez pedig kihathat az egész országra!
Mit gondol, állítsuk le Csing érméinek használatát?
Hogyan? Vonjuk be Csing érméit?
Ez nem jó ötlet, Felség! Így is sokat áldoztunk Csing érméire.
A következő szállítmány is hamarosan megérkezik. Mihez kezdjünk akkor majd velük?
Ráadásul nincs alternatívánk a pénzhiány megszüntetésére.
Ha leállítjuk Csing érméinek használatát, a helyzet még rosszabbra fordulhat!
De mi lesz a kereskedőkkel? Még a mi kérésünkre sem fogják megváltoztatni a döntésüket!
Ezt magamnak kell ellenőriznem.
Személyesen beszélek a kereskedőkkel, és meghallgatom a panaszaikat.
Te nyomorult! Hogy mersz hamis pénzzel fizetni? Takarodj innen!
Ez nem hamis! Mind eredeti!
Bolondnak nézel? Legutóbb is hamis pénzzel fizettél!
Akkor gyere velem a Rendőri Hivatalba!
Azt hiszed, kétszer is átverhetsz?
- Hogy mondhatod, hogy ez is hamis? - Takarodj innen, te csirkefogó!
Így is sokat áldoztunk Csing érméire.
A következő szállítmány is hamarosan megérkezik. Mihez kezdjünk akkor majd velük?
Aggódunk.
Mi lesz velünk, ha fáradtságunkért és munkánkért cserébe hamis pénzt kapunk?
Már aludni sem tudunk az aggodalomtól.
- Nam eunuch, hívd össze a kormány minisztereit. - Igenis, Felség.
Felség, úgy érti, ne használjuk többé Csing érméit?
Így van.
Tudom, hogy aggódtok a döntésem miatt.
A kormány így veszteségekkel néz majd szembe, és a pénzhiány kérdése is megoldatlan marad.
Mégis úgy érzem, ez a leghelyesebb döntés.
A piac a kereskedők életének színtere. Hogy kérhetnénk tőlük,
hogy olyan fizetőeszközt használjanak, mellyel szemben bizalmatlanok vevőik?
Kérem, bocsásson meg, Felség. Rengeteg aggodalmat okoztam önnek ezzel.
Nem, ez nem a te hibád.
A kormánynak számítania kellett volna valami ilyesmire.
Ez részben az én hibám is.
A jelenre kell összpontosítanunk. Meg kell oldanunk a pénzhiány kérdését.
Készüljetek fel arra, hogy addig nem hagylak nyugodni titeket, míg megoldást nem találtok.
- Világos? - Igen, Felség.
Hogyan? Olyan alapanyagot keresel, mellyel a réz helyettesíthető volna?
Igen, Felség. A valódi ok a réz drágasága volt.
De ha nem használunk rezet, az érmék berozsdásodnak és használhatatlanná válnak.
Úgy gondolod, tudod helyettesíteni valamivel?
Megpróbálom kideríteni, Felség.
- Mit kevernek hozzá? - Mágneses fémmel erősítik a keménységét.
- Mágneses fémmel? - Igen.
Felség, kérem, várjon egy kicsit.
- Őfelsége nincs odabenn? - Így van.
Múlt éjjel elhagyta a palotát, és még nem tért vissza.
De hiszen rosszabbodott az állapota!
Nem engedhetem, hogy így megerőltesse magát!
Ilyen körülmények között ez az egészségére is káros hatással lehet!
Kérem, küldjön érte valakit, aki visszakíséri a palotába!
Rendben, így teszek.
Felség, ezek az érmék mágneses fémmel készültek réz helyett.
Felség, úgy látom, nincs jól. Miért nem tér vissza a palotába...?
Nem, semmi bajom. Vessük össze ezeket az eredeti érmékkel.
Igenis, Felség. Máris hozom őket.
Oh testőr!
Mi történt?
Üzenet érkezett a palotából, mely haladéktalan visszatérésüket kéri.
Valóban?
Felség, én vagyok az.
Felség, ideje visszatérnie a palotába.
Mi a baj?
Mit keres ön idekinn? Hát nem Őfelsége mellett volt?
Őfelsége odabenn van. Én az eredeti érmékért mentem.
Felség! Felség!
- Felség! Kérem, térjen magához! - Felség!
Felség!
Hogyan? Őfelsége rosszul lett?
Azt hallottam, összeesett, míg a palotán kívül tartózkodott!
- Édesanyám! - Lányom, mit hallok?
Hogyhogy Őfelsége összeesett?
Dae Su!
- Uraim! - Mi folyik itt? Mi történt a Királlyal?
Minden az én hibám! Én vagyok a felelős mindenért!
Hogy érti azt, hogy Őfelsége talán már soha nem tér magához?
Beszéljen!
Őfelsége testében elburjánzottak a daganatok.
Elfertőződtek, és ezért ilyen magas most a láza, és ezért vesztette el az eszméletét is.
Mi hát a diagnózisa? Képes meggyógyítani őt?
Gyógyszerekkel és gyógynövényekkel kezeljük,
de a magas láza miatt nem lehetünk biztosak a gyógyulásban.
Végeztessen ki, Felség!
Felség!
Megpróbáljuk a Gagam Soyosan segítségével kezelni Őfelségét.
~ "Soyo-helyi gagam" - a "gagam" alapanyag mai kísérleti kutatásokban sejthalált okoz ~
Őfelsége eredetileg ezt a kezelést akarta, de az orvosai ellenezték.
Miért?
Azért, mert ez alapesetben daganatok helyett a láz kezelésére használatos.
Őfelsége magas láza miatt most le kell állnunk a daganatok kezelésével,
és a láz csökkentésére kell összpontosítanunk.
De ha nem csökken a láza három napon belül, nem marad más megoldásunk, Felség!
Tudta ezt, Felség?
Csak három napja maradt!
Három nap alatt magához kell térnie!
Ne sírjatok. Őfelsége hamarosan felépül.
Ne lássák rajtatok, hogy sírtatok.
Még nem, Fenség. Még nem jött el az ő ideje.
Őfelsége nem hagyhat itt minket csak így.
Nem hagyom, hogy elmenjen!
Ezért kérem, Fenség, vigyázzon rá!
Kérem, mentse meg őt, Fenség!
Kérlek, vigyázz rá.
Kérlek... könyörgök, vigyázz rá.
Tudja, milyen állapotban van a Király, Felség?
Milyen fura...
Oly sokáig gyűlöltem őt.
De most, hogy beteg, nem vagyok boldog.
Azt reméltem, elönt majd a boldogság a hír hallatán, pedig... mégsem.
Felség...
Hogy fogyhatott ilyen sokat?
Hogy gyengülhetett így meg, Felség?
Fel fog épülni.
Biztos vagyok benne, hogy felépül majd, Felség.
Ezért kérem, legyen erős!
Song Yeon...!
Felség...
Tényleg te vagy az?
Tényleg te ülsz itt előttem, Song Yeon?
Igen, Felség.
Én vagyok az.
Itt vagyok.
Kérem, legyen erős, Felség.
Legyőzheti ezt a betegséget.
Bármit legyőzhet.
Oly sok tennivalója van még.
Oly sok mindent kell még véghezvinnie.
Song Yeon...
Felség...
- Felség. - Változott az állapota?
Nem, Felség.
Felség! Felség!
Mi történt?
Őfelsége felébredt! Magához tért!
Felség!
Felség, én vagyok az. Megismer?
Királyném...
Felség!
Még maradjak? Szóval még nem jött el az én időm?
És van még tennivalóm, Song Yeon?
Hogy érti azt, hogy Őfelsége nem gyógyult meg teljesen?
Uram!
Azt beszélik, súlyos az állapota, és nem sokáig élhet már így.
Szerintük már az is csoda, hogy egyáltalán magához tért.
De én hiszek Őfelségében, Dae Su.
Erős férfi ő. Nem hagyja magát legyőzni ilyen könnyen.
Felség, a Főparancsnok látni kívánja önt.
Üdvözöllek.
Miért dolgozik, Felség?
Jól vagyok. Hát nem ezt mondogatom mindig?
Dolgozok, mert erősnek érzem magam hozzá.
Felség, könyörgök!
Most az a legfontosabb, hogy meggyógyuljon. Kérem, tegye addig félre a munkát.
Kérem, összpontosítson most a gyógyulásra.
Biztos hallottad, hogy súlyos beteg vagyok, mely egykönnyen nem gyógyítható.
Tudod, Dae Su...
Azért csinálom mindezt,
mert magam is jól tudom, hogy nem fogok felépülni.
Tudom, hogy már nem sok időm van hátra.
Felség!
Kérlek, vigyázz a trónörökösre, Dae Su.
Fiatal még. Ha a halálom után átveszi a helyemet a trónon,
számos akadállyal kell majd szembenéznie.
Ha eljön a pillanat, amikor egyedül lesz ebben a világban,
kérlek, légy mellette,
ahogy engem is mindig segítettél.
Igenis, Felség. Vigyázni fogok rá.
Esküszöm, hogy támogatom majd őt.
Olyan jó barátom voltál egész életemben.
Hálás vagyok ezért, Dae Su.
Soha nem felejtem el,
mit jelentett számomra a barátságod.
Felség...
Ezek a jelentések a Titkárságról érkeztek, ahogy kívánta, Felség.
- Felség... - Ne aggódj.
Nem fogom megerőltetni magam.
Nam eunuch.
- Most elmehetsz. - Igenis, Felség.
Felség, a Főparancsnok megérkezett.
Látni kívánt engem, Felség?
Sunjo király (1790-1834, uralkodott 1800-1834 között)
Hallottam, hogy ön édesapám barátja volt egészen a gyermekkora óta.
- Igen, Felség, így igaz. - Mikor találkoztak először?
Tizenegy éves koromban.
Akkor találkoztam vele először, mikor ő még Trónörökös volt.
Akkor annyi idős lehetett, mint most én.
- Így van, Felség. - Édesapám gyakran mesélt nekem önről.
Azt mondta, ön a legközelebbi jóbarátja, és hogy az életét is rábízta volna önre.
Én azonban félek...
Bizonytalan vagyok. Nem tudom, képes leszek-e folytatni apám uralkodását.
Felség...!
Kérem, emiatt ne aggódjon. Én örökké Felséged mellett állok majd..
Halálom napjáig vigyázni fogok önre.
Kérem, semmi más miatt ne aggódjon, és uralkodjon nagyszerű királyként.
Geon Reung Jeongjo király és Hyo Eui királyné mai sírhelye
Hogy érzi magát, Felség?
Találkozott Ui ágyassal?
Mit gondolsz, Dae Su? Hát nem gyönyörű innen a főváros?
Valóban az, Felség.
Jó királyuk akarok lenni, Dae Su.
Jobbá akarom tenni az emberek életét, akik fáradtságot nem kímélve művelik földemet.
Azt akarom, hogy boldogan és gondtalanul éljenek.
Gondoskodok róla, hogy ne legyen hiábavaló az igyekezetük.
Egy korrupció és hazugság nélküli világot akarok teremteni számukra.
Egy olyan világot, melyben nincs éhezés, kiközösítés vagy aggodalom.
Mindent meg akarok adni a népemnek, ami csak hatalmamban áll.
Azt akarom, hogy életükben csak az igazán becses dolgokkal kelljen foglalkozniuk.
Tudja, Felség...
Ma is tisztán látom magam előtt azt a napot.
Nagyravágyó szavak voltak.
De Felséged szemeiből olyan meggyőződés áradt, melynek fénye a napot is túlragyogta.
És ezek a szavak szebbek voltak, mint bármi ezen a világon.
Ezt az álmot most már mi álmodjuk tovább, Felség.
Most már a népe vigyáz erre az álomra, Felség.
Nem ért véget semmi. Nem álltunk meg.
Egy napon Felséged álma újra elindít valamit ebben a világban.
A népe egy nap olyan életet fog élni, melyet Felséged akart teremteni nekik.
Magyar felirat: Brigi (brigichan@hotmail.com)
http://yisanprojekt.hu/
Időzítés: MrsKorea Javította: Brigi
Ez egy ingyenes fansub, rajongóktól rajongóknak. Kereskedelmi forgalmazása TILOS!
This is a FREE fansub. NOT for SALE!!! Get it for FREE @ d-addicts.com